Ego, in Dei nomen, Vulardus et uxor mea Drugbergia et filius meus Grimaldus donamus Deo et sanctis apostolis ejus Petro et Paulo, ad locum Cluniacum aliquid ex rebus nostris, que sunt site in pago Matisconensi, in villa Turniaco: hoc est vineam unam; terminat ipsa vinea a mane via publica, a medio die de ipsa hereditate, a sero Bernardo cum suis eris, a cercio via publica. Infra isto terminio, la partem meam quartam que mihi evenit, Sancto Petro dono in tali tenore, ut quandiu vixero teneam et post meum discessum ad jam dictum locum perveniat, et omni anno in vestitura duos sextarios de vino persolvam; et hec donatio firma sit omni tempore. Hactum Cluniaco publice. S. Vulardi et uxoris ejus Drugberge, et filio ejus Grimaldo. S. Bernardo. Data mense maio, regnante Rotberto rege anno IIII. Armannus scripsit.